# Δικαίωμα ακρόασης

## Ενδιαφερόμενοι φορείς που εμπλέκονται στη διαδικασία

* Συναλλασσόμενος·
* Αρμόδια για τη λήψη απόφασης τελωνειακή αρχή.

## Ροή εργασιών

Η διαδικασία άσκησης του δικαιώματος ακρόασης κινείται στις περιπτώσεις όπου υπάρχει πρόθεση λήψης μιας απόφασης η οποία θα επηρέαζε δυσμενώς τον συναλλασσόμενο, και παρέχει στον συναλλασσόμενο τη δυνατότητα να εκφράσει την άποψή του/να ασκήσει προσφυγή σε σχέση με το αποτέλεσμα της εν λόγω απόφασης.

Από την υψηλού επιπέδου επισκόπηση της διαδικασίας λήψης τελωνειακών αποφάσεων, η διαδικασία άσκησης του δικαιώματος ακρόασης ανήκει στα μέρη της διαδικασίας που αφορούν τη χορήγηση και τη διαχείριση της άδειας, όπως απεικονίζεται στο Σχήμα 1.

Σχήμα  Διαδικασία άσκησης του δικαιώματος ακρόασης, στο πλαίσιο της διαδικασίας λήψης τελωνειακών αποφάσεων

Το Σχήμα 2 παρουσιάζει τις καταστάσεις στις οποίες μπορεί να εφαρμοστεί η διαδικασία άσκησης του δικαιώματος ακρόασης.

Σχήμα  Καταστάσεις εφαρμογής της διαδικασίας άσκησης του δικαιώματος ακρόασης.

Η διαδικασία κινείται σε όλες τις περιπτώσεις στις οποίες ο συναλλασσόμενος έχει δικαίωμα ακρόασης. Αυτό μπορεί να συμβεί κατά τη διαδικασία λήψης απόφασης και γνωστοποίησης, τη διαδικασία τροποποίησης της απόφασης, τη διαδικασία ακύρωσης της απόφασης, τη διαδικασία ανάκλησης της απόφασης και τη διαδικασία αναστολής της απόφασης. Ο Πίνακας 1 παραθέτει όλες τις καταστάσεις στις οποίες μπορεί να εφαρμοστεί η διαδικασία άσκησης του δικαιώματος ακρόασης.

| Καταστάσεις στις οποίες μπορεί να εφαρμοστεί η διαδικασία άσκησης του δικαιώματος ακρόασης  |
| --- |
| **Διαδικασία λήψης απόφασης** |
| Όταν ο τελωνειακός υπάλληλος έχει ελέγξει όλες τις προϋποθέσεις και τα κριτήρια και προτίθεται να λάβει μη ευνοϊκή απόφαση. |
| **Διαδικασία αναστολής της απόφασης**  |
| Όταν ο τελωνειακός υπάλληλος έχει επαρκείς λόγους να πιστεύει ότι η απόφαση θα πρέπει να ακυρωθεί, να ανακληθεί ή να τροποποιηθεί, κινείται η διαδικασία αναστολής της απόφασης· |
| Όταν ο τελωνειακός υπάλληλος διαπιστώσει ότι η εκπλήρωση των προϋποθέσεων για τη λήψη της απόφασης ή η συμμόρφωση με τις υποχρεώσεις μπορεί να διασφαλιστεί με τη λήψη μέτρων από τον δικαιούχο, κινείται η διαδικασία αναστολής της απόφασης· |
| Ως αποτέλεσμα της διαδικασίας επανεξέτασης· κινείται η διαδικασία αναστολής της απόφασης. |
| **Διαδικασία τροποποίησης της απόφασης**  |
| Όταν ο τελωνειακός υπάλληλος διαπιστώσει ότι μία ή περισσότερες προϋποθέσεις δεν πληρούνταν ή δεν πληρούνται πλέον, κινείται η διαδικασία τροποποίησης της απόφασης. |
| Όταν ο τελωνειακός υπάλληλος διαπιστώσει ότι η απόφαση δεν συμμορφώνεται με την ισχύουσα νομοθεσία σύμφωνα με το άρθρο 23 παράγραφος 3 του ΕΤΚ, κινείται η διαδικασία τροποποίησης της απόφασης· |
| Ως αποτέλεσμα της διαδικασίας επανεξέτασης· κινείται η διαδικασία τροποποίησης της απόφασης· |
| Ως αποτέλεσμα της διαδικασίας αναστολής· κινείται η διαδικασία τροποποίησης της απόφασης· |
| Ως αποτέλεσμα μη περατωθείσας διαδικασίας ακύρωσης· κινείται η διαδικασία τροποποίησης της απόφασης. |
| **Διαδικασία ακύρωσης της απόφασης** |
| Όταν ο τελωνειακός υπάλληλος διαπιστώσει ότι η απόφαση δεν συμμορφώνεται με την τελωνειακή νομοθεσία, κινείται η διαδικασία ακύρωσης της απόφασης· |
| Όταν η απόφαση βασίστηκε σε ανακριβείς/ελλιπείς πληροφορίες και ο αιτών γνώριζε ή όφειλε ευλόγως να γνωρίζει ότι οι πληροφορίες ήταν εσφαλμένες ή ελλιπείς, καθώς και ότι η απόφαση θα ήταν διαφορετική εάν οι πληροφορίες ήταν σωστές/πλήρεις, κινείται η διαδικασία ακύρωσης της απόφασης· |
| Ως αποτέλεσμα της διαδικασίας επανεξέτασης· κινείται η διαδικασία ακύρωσης της απόφασης· |
| Ως αποτέλεσμα της διαδικασίας αναστολής· κινείται η διαδικασία ακύρωσης της απόφασης· |
| **Διαδικασία ανάκλησης της απόφασης** |
| Όταν ο δικαιούχος δεν είναι πλέον καταχωρισμένος σύμφωνα με το άρθρο 9 παράγραφος 1 του ΕΤΚ και ο αριθμός EORI δεν είναι έγκυρος, κινείται η διαδικασία ανάκλησης της απόφασης.  |
| Όταν ο δικαιούχος δεν έχει λάβει τα αναγκαία μέτρα εντός της ορισθείσας προθεσμίας για την εκπλήρωση των προϋποθέσεων και των κριτηρίων ή τη συμμόρφωση με τις υποχρεώσεις που απορρέουν από την εν λόγω απόφαση, κινείται η διαδικασία ανάκλησης της απόφασης· |
| Όταν ο τελωνειακός υπάλληλος διαπιστώσει ότι η απόφαση δεν συμμορφώνεται με την ισχύουσα νομοθεσία, κινείται η διαδικασία ανάκλησης της απόφασης· |
| Όταν ο τελωνειακός υπάλληλος διαπιστώσει ότι μία ή περισσότερες προϋποθέσεις δεν πληρούνταν ή δεν πληρούνται πλέον, πλην των προϋποθέσεων που απαιτούν ακύρωση της απόφασης, κινείται η διαδικασία ανάκλησης της απόφασης· |
| Όταν ο τελωνειακός υπάλληλος διαπιστώσει ότι ο εγκεκριμένος αποστολέας δεν διαθέτει πλέον έγκυρη άδεια για τη χρησιμοποίηση συνολικής εγγύησης ή την απαλλαγή από την υποχρέωση σύστασης εγγύησης, κινείται η διαδικασία ανάκλησης της απόφασης[[1]](#footnote-1)· |
| Ως αποτέλεσμα της διαδικασίας επανεξέτασης· κινείται η διαδικασία ανάκλησης της απόφασης· |
| Ως αποτέλεσμα της διαδικασίας αναστολής· κινείται η διαδικασία ανάκλησης της απόφασης· |
| Ως αποτέλεσμα μη περατωθείσας διαδικασίας ακύρωσης· κινείται η διαδικασία ανάκλησης της απόφασης. |

Πίνακας  Καταστάσεις στις οποίες εφαρμόζεται η διαδικασία άσκησης του δικαιώματος ακρόασης

Ο τελωνειακός υπάλληλος γνωστοποιεί αρχικά στον συναλλασσόμενο τους λόγους σχετικά με την προβλεπόμενη απόφαση (προβλεπόμενη άδεια / λόγοι αναστολής/τροποποίησης/ακύρωσης/ανάκλησης). Ο συναλλασσόμενος έχει στη διάθεσή του προθεσμία 30 ημερών για να απαντήσει σχετικά με τους λόγους της προβλεπόμενης απόφασης. Ο συναλλασσόμενος αναμένεται να εκφράσει την άποψή του εντός της συγκεκριμένης προθεσμίας.

Εάν η διαδικασία άσκησης του δικαιώματος ακρόασης ασκείται στο πλαίσιο της αίτησης για λήψη απόφασης, η προθεσμία λήψης απόφασης παρατείνεται κατά 30 ημέρες.

Όταν ο συναλλασσόμενος υποβάλει στον τελωνειακό υπάλληλο την άποψή του, μπορεί να υποδείξει ότι θα αναπτύξει περαιτέρω την άποψή του σε δεύτερο μήνυμα. Ωστόσο, το γεγονός αυτό δεν έχει καμία επίπτωση στην προαναφερθείσα προθεσμία. Η περαιτέρω ανάπτυξη της άποψής του θα πρέπει να παρέχεται εντός της ίδιας προθεσμίας.

Μόλις ο τελωνειακός υπάλληλος λάβει την άποψη του συναλλασσομένου, αυτή θα χρησιμοποιηθεί στο πλαίσιο της διαδικασίας η οποία κίνησε τη διαδικασία άσκησης του δικαιώματος ακρόασης.

1. Ισχύει μόνο για την άδεια για το καθεστώς εγκεκριμένου αποστολέα [↑](#footnote-ref-1)